
Text rozhodnutia
Súd: Krajský súd Bratislava Spisová značka: 1Cob/366/2013 Identifikačné číslo súdneho spisu: 1210223014 Dátum vydania rozhodnutia: 24. 06. 2016 Meno a priezvisko sudcu, VSÚ: JUDr. Soňa Pekarčíková ECLI: ECLI:SK:KSBA:2016:1210223014.2 Opravné uznesenie Krajský súd v Bratislave v právnej veci navrhovateľov: v 1. rade M. Z., nar. XX. XX. XXXX, Y. C. XXX/ X, XXX XX C., a v 2. rade VIKTOR Parts s.r.o., 962 65 Devičie 53, IČO: 36 747 238, obaja zast. JUDr. Dianou Hrončekovou, advokátkou, Komenského 10E, 974 01 Banská Bystrica, proti odporcovi: BAWAG Leasing & Fleet, s.r.o., Vysoká 2/B, 811 06 Bratislava, IČO: 35 862 505, zast. Ružička Csekes, s.r.o., Vysoká 2/B, 811 06 Bratislava, IČO: 36 863 360, o určenie neplatnosti odstúpenia od leasingových zmlúv, vo veci vedenej na Krajskom súde v Bratislave pod č. k. 1Cob/366/2013-341, takto r o z h o d o l : Krajský súd v Bratislave o p r a v u j e označenie predmetu konania v záhlaví rozsudku Krajského súdu v Bratislave zo dňa 24. 09. 2015 č. k. 1Cob/366/2013-341, a to tak, že správne má znieť: „určenie neplatnosti odstúpenia od leasingových zmlúv“. o d ô v o d n e n i e : Dňa 25. 05. 2016 bol odvolaciemu súdu predložený spis vedený na Okresnom súde Bratislava II pod sp. zn. 25Cb/274/2010 na opravu rozsudku Krajského súdu v Bratislave č. k. 1Cob/366/2013-341 zo dňa 24. 09. 2015, nakoľko jeho záhlavie obsahovalo zrejmú nesprávnosť, a to v označení predmetu konania. Podľa ust. § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na to, že došlo k zrejmej nesprávnosti v označení predmetu konania v rozsudku Krajského súdu v Bratislave č. k. 1Cob/366/2013-341, odvolací súd túto zrejmú nesprávnosť opravil tak, ako je uvedené vo výroku tohto uznesenia. Toto uznesenie prijal senát krajského súdu pomerom hlasov 3 : 0. Poučenie: Proti tomuto uzneseniu odvolanie nie je prípustné.

